CELEX: 32021R1704
Language: hu
Date: 2021-07-14 00:00:00
Title: A Bizottság (EU) 2021/1704 felhatalmazáson alapuló rendelete (2021. július 14.) az (EU) 2019/2152 európai parlamenti és tanácsi rendeletnek az adó- és vámhatóságok által szolgáltatandó statisztikai információk további pontosítása révén történő kiegészítéséről, valamint V. és VI. mellékletének módosításáról (EGT-vonatkozású szöveg)

2021.9.24.   
               
               
                  HU
               
               
                  Az Európai Unió Hivatalos Lapja
               
               
                  L 339/33
               
            
         A BIZOTTSÁG (EU) 2021/1704 FELHATALMAZÁSON ALAPULÓ RENDELETE
         (2021. július 14.)
         az (EU) 2019/2152 európai parlamenti és tanácsi rendeletnek az adó- és vámhatóságok által szolgáltatandó statisztikai információk további pontosítása révén történő kiegészítéséről, valamint V. és VI. mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel az európai vállalkozásstatisztikáról, valamint tíz, a vállalkozásstatisztika területét szabályozó jogi aktus hatályon kívül helyezéséről szóló, 2019. november 27-i (EU) 2019/2152 európai parlamenti és tanácsi rendeletre (1) és különösen annak 5. cikke (2) és (3) bekezdésére,
         mivel:
         
                     (1)
                  
                  
                     Az (EU) 2019/2152 rendelet V. és VI. melléklete meghatározza azokat a statisztikai célú, az áruk kivitelével és behozatalával kapcsolatos információkat, amelyeket az egyes tagállamok adó- és vámhatóságai az illetékes nemzeti statisztikai hatóságok rendelkezésére bocsátanak.
                  
               
                     (2)
                  
                  
                     Az (EU) 2019/2152 rendelet V. és VI. mellékletében szereplő, az egyes tagállamok adó- és vámhatóságai által az illetékes nemzeti statisztikai hatóságok rendelkezésére bocsátandó, az áruk kivitelével és behozatalával kapcsolatos statisztikai információk részleteit tovább kell pontosítani.
                  
               
                     (3)
                  
                  
                     Annak biztosítása érdekében, hogy az adóhatóságok által a nemzeti statisztikai hatóságok számára statisztikai célból szolgáltatott információk tartalmazzák az áruk Közösségen belüli távértékesítésére vonatkozó információkat, módosítani kell az (EU) 2019/2152 rendelet V. mellékletét.
                  
               
                     (4)
                  
                  
                     Az (EU) 2019/2152 rendelet VI. mellékletét módosítani kell annak biztosítása érdekében, hogy a 952/2013/EU európai parlamenti és tanácsi rendelet (2) 179. cikke szerinti központi vámkezelés keretében, amennyiben egynél több tagállam érintett, a vámhatóságok azon kötelezettsége, hogy a vám-árunyilatkozatokkal kapcsolatos adatokat nemzeti statisztikai hatóságaik rendelkezésére bocsássák, abban a tagállamban is alkalmazandó legyen, ahol az áruk találhatók.
                  
               
                     (5)
                  
                  
                     Az (EU) 2019/2152 rendelet VI. mellékletét is módosítani kell annak biztosítása érdekében, hogy a nemzeti statisztikai hatóságok tájékoztatást kapjanak vámhatóságaiktól az alkalmazott vámügyi egyszerűsítésekről és az érintett kereskedelmi szereplőkről.
                  
               
                     (6)
                  
                  
                     Az (EU) 2019/2152 rendelet V. és VI. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Tárgy
            Ez a felhatalmazáson alapuló rendelet részletesebben meghatározza, hogy mely statisztikai információkat kell az egyes tagállamok adó- és vámhatóságainak az illetékes nemzeti statisztikai hatóságok számára az áruk kivitelével és behozatalával kapcsolatban benyújtani.
         
         
            2. cikk
            A héabevallásokból származó információ
            Az (EU) 2019/2152 rendelet V. mellékletének a) pontjában említett adóalanyokra vagy nem adóalany jogi személyekre vonatkozó hozzáadottértékadó-bevallásokból (héa) származó információknak legalább a következőket kell tartalmazniuk:
            
                        a)
                     
                     
                        az adóalany vagy nem adóalany jogi személy teljes neve;
                     
                  
                        b)
                     
                     
                        teljes cím, beleértve az irányítószámot is;
                     
                  
                        c)
                     
                     
                        a 2006/112/EK tanácsi irányelv (3) 214. cikkével összhangban a szóban forgó személyhez rendelt azonosító szám;
                     
                  
                        d)
                     
                     
                        minden egyes adóalany vagy nem adóalany jogi személy esetében:
                        
                                    i.
                                 
                                 
                                    az Unión belüli termékértékesítéseknek és -beszerzéseknek a 2006/112/EK irányelv 251. cikkének a) és c) pontja szerinti héabevallásokból megállapított adóalapja;
                                 
                              
                                    ii.
                                 
                                 
                                    az adózási időszak.
                                 
                              
                  
         
            3. cikk
            Az összesítő nyilatkozatokból származó információk
            
               (1)   Az (EU) 2019/2152 rendelet V. mellékletének b) pontjában említett, az összesítő héanyilatkozatokból összegyűjtött, az Unión belüli értékesítésekre vonatkozó információknak legalább a következőket kell tartalmazniuk:
               
                           a)
                        
                        
                           az adózási időszak;
                        
                     
                           b)
                        
                        
                           minden belföldi értékesítő héa-azonosító száma;
                        
                     
                           c)
                        
                        
                           a partner-tagállambeli beszerző héa-azonosító száma;
                        
                     
                           d)
                        
                        
                           az egyes belföldi értékesítők és a partner-tagállambeli beszerzők közötti adóalap;
                        
                     
                           e)
                        
                        
                           a későbbi értékesítések azonosítása.
                        
                     
            
               (2)   Az (EU) 2019/2152 rendelet V. mellékletének c) pontjában említett, az összes többi tagállam által közölt, Unión belüli beszerzésekre vonatkozó információknak legalább a következőket kell tartalmazniuk:
               
                           a)
                        
                        
                           az adózási időszak;
                        
                     
                           b)
                        
                        
                           minden belföldi beszerző héa-azonosító száma;
                        
                     
                           c)
                        
                        
                           a belföldi beszerzőnkénti teljes adóalap, partnertagállamonként összesítve.
                        
                     
         
         
            4. cikk
            A vám-árunyilatkozatokkal kapcsolatos információk
            Az (EU) 2019/2152 rendelet VI. mellékletének c) pontjában említett információnak tartalmaznia kell a nemzeti statisztikai hatóság által a nemzetközi árukereskedelemmel kapcsolatos európai statisztikák előállításához szükséges valamennyi információt, és tartalmaznia kell legalább az e rendelet I. mellékletében meghatározott információkat.
         
         
            5. cikk
            Az (EU) 2019/2152 rendelet módosítása
            Az (EU) 2019/2152 rendelet V. és VI. mellékletének helyébe e rendelet II. mellékletének szövege lép.
         
         
            6. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. július 14-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 327., 2019.12.17., 1. o.
         
         
            (2)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
         
            (3)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
      
      
         
            I. MELLÉKLET
            
                        
                                    1.
                                 
                                 
                                    Általános információk
                                 
                              
                  
                        
                                    1.1.
                                 
                                 
                                    Árunyilatkozat-típus
                                 
                              
                  
                        
                                    1.2.
                                 
                                 
                                    Kiegészítő árunyilatkozat-típus
                                 
                              
                  
                        
                                    1.3.
                                 
                                 
                                    Eljárás
                                 
                              
                  
                        
                                    1.4.
                                 
                                 
                                    Kiegészítő eljárás(ok)
                                 
                              
                  
                        
                                    1.5.
                                 
                                 
                                    A vámáru-nyilatkozat átvételének időpontja
                                 
                              
                  
                        
                                    2.
                                 
                                 
                                    Engedélyek
                                 
                              
                  
                        
                                    2.1.
                                 
                                 
                                    A központi vámkezelés esetén, amennyiben egynél több tagállam érintett: a központi vámkezelésre vonatkozó engedély száma
                                 
                              
                  
                        
                                    3.
                                 
                                 
                                    Felek
                                 
                              
                  
                        
                                    3.1.
                                 
                                 
                                    Exportőr azonosító száma
                                 
                              
                  
                        
                                    3.2.
                                 
                                 
                                    Importőr azonosító száma
                                 
                              
                  
                        
                                    3.3.
                                 
                                 
                                    Vevő azonosító száma
                                 
                              
                  
                        
                                    3.4.
                                 
                                 
                                    címzett azonosító száma  (1)
                                    
                                 
                              
                  
                        
                                    4.
                                 
                                 
                                    Értékmegállapítási információk/Adók
                                 
                              
                  
                        
                                    4.1.
                                 
                                 
                                    Számlán feltüntetett pénznem
                                 
                              
                  
                        
                                    4.2.
                                 
                                 
                                    Vámkedvezmény (vám által alkalmazott preferenciális elbánás)
                                 
                              
                  
                        
                                    5.
                                 
                                 
                                    Országok
                                 
                              
                  
                        
                                    5.1.
                                 
                                 
                                    Rendeltetési ország kódja
                                 
                              
                  
                        
                                    5.2.
                                 
                                 
                                    Feladó/kiviteli ország kódja
                                 
                              
                  
                        
                                    5.3.
                                 
                                 
                                    Származási ország kódja
                                 
                              
                  
                        
                                    5.4.
                                 
                                 
                                    Preferenciális származási ország kódja
                                 
                              
                  
                        
                                    5.5.
                                 
                                 
                                    A központi vámkezelés esetén: vagy a vám elé állítás helye szerinti vámhivatal kódja vagy annak a tagállamnak a kódja, ahol az árukat vám elé állítják
                                 
                              
                  
                        
                                    6.
                                 
                                 
                                    Áruazonosítás
                                 
                              
                  
                        
                                    6.1.
                                 
                                 
                                    Nettó tömeg (kg)
                                 
                              
                  
                        
                                    6.2.
                                 
                                 
                                    Kiegészítő mértékegységek
                                 
                              
                  
                        
                                    6.3.
                                 
                                 
                                    Vámtarifaszám – Kombinált Nómenklatúra-kód
                                 
                              
                  
                        
                                    6.4.
                                 
                                 
                                    Vámtarifaszám – TARIC-kód
                                 
                              
                  
                        
                                    6.5.
                                 
                                 
                                    HR6 vámtarifaszám, ha nem áll rendelkezésre TARIC vagy Kombinált Nómenklatúra
                                 
                              
                  
                        
                                    7.
                                 
                                 
                                    Szállításra vonatkozó információk
                                 
                              
                  
                        
                                    7.1.
                                 
                                 
                                    Szállítótartály
                                 
                              
                  
                        
                                    7.2.
                                 
                                 
                                    Fuvarozási mód a határon
                                 
                              
                  
                        
                                    7.3
                                 
                                 
                                    . Fuvarozási mód belföldön
                                 
                              
                  
                        
                                    8.
                                 
                                 
                                    Statisztikai adatok
                                 
                              
                  
                        
                                    8.1.
                                 
                                 
                                    Az ügylet típusa
                                 
                              
                  
                        
                                    8.2.
                                 
                                 
                                    Statisztikai érték
                                 
                              
                  
               (1)  Kizárólag a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó, a szükséges elektronikus rendszerek működésbe lépéséig alkalmazandó átmeneti szabályok tekintetében történő kiegészítéséről, valamint az (EU) 2015/2446 bizottsági felhatalmazáson alapuló rendelet módosításáról szóló, 2015. december 17-i (EU) 2016/341 bizottsági felhatalmazáson alapuló rendelet (HL L 69., 2016.3.15., 1. o.) szerinti vámügyi adatszolgáltatási követelmények.
         
      
      
         
            II. MELLÉKLET
            
               
                  
                     „V. MELLÉKLET
                     Az egyes tagállamok illetékes adóhatóságai által a nemzeti statisztikai hatóságnak nyújtandó információk, az 5. cikk (2) bekezdésében foglaltaknak megfelelően:
                     
                                 a)
                              
                              
                                 olyan adóalanyok és nem adóalany jogi személyek héabevallásából származó információk, akik, illetve amelyek az adott időszakra vonatkozóan a 2006/112/EK irányelv 251. cikkének a) pontjával összhangban jelentették be az Unión belüli termékértékesítéseket, vagy akik, illetve amelyek az említett irányelv 251. cikkének c) pontjával összhangban jelentették be az Unión belüli termékbeszerzéseket;
                              
                           
                                 b)
                              
                              
                                 az összesítő héanyilatkozatokból összegyűjtött, az Unión belüli értékesítésekre vonatkozó összesítő nyilatkozatokban szereplő információk, a 2006/112/EK irányelv 264. és 265. cikkének megfelelően;
                              
                           
                                 c)
                              
                              
                                 az összes többi tagállam által az Unión belüli beszerzésekre vonatkozóan közölt információk, a 904/2010/EU tanácsi rendelet (1) 21. cikkének (2) bekezdésével összhangban;
                              
                           
                                 d)
                              
                              
                                 a nem a fogyasztás helye szerinti tagállamban letelepedett, a 2006/112/EK irányelv XII. címe 6. fejezetének 3. szakaszában meghatározott különös szabályozást alkalmazó olyan adóalanyok héabevallásaiban szereplő információk, akik, illetve amelyek a szóban forgó időszakra vonatkozóan az említett irányelv 369 g. cikkének megfelelően bejelentették az említett szabályozás szerinti termékértékesítéseket;
                              
                           
                                 e)
                              
                              
                                 a 2006/112/EK tanácsi irányelv XII. címe 6. fejezetének 3. szakaszában előírt, a különös szabályozáshoz kapcsolódó termékértékesítésekre vonatkozó, az összes többi tagállam által a 904/2010/EU rendelet 21. cikkének (1) bekezdésével összhangban közölt információk.
                              
                           
               
               
                  
                     VI. MELLÉKLET
                     Az egyes tagállamok illetékes vámhatóságai által a nemzeti statisztikai hatóságnak nyújtandó információk, az 5. cikk (3) bekezdésében foglaltaknak megfelelően:
                     
                                 a)
                              
                              
                                 az aktív feldolgozási vámeljárás hatálya alá tartozó, Unión belüli áruexportot és Unión belüli áruimportot végző személy azonosítására szolgáló információk;
                              
                           
                                 b)
                              
                              
                                 az (EU) 2015/2447 bizottsági végrehajtási rendelet (2) 7. cikkében említett, az EORI-számhoz kapcsolódó elektronikus rendszerben rendelkezésre álló, az uniós vámrendelkezések alapján nyújtott, a gazdálkodókra vonatkozó regisztrációs és azonosító adatok;
                              
                           
                                 c)
                              
                              
                                 a nemzeti vámhatóságok által elfogadott vám-árunyilatkozatokból vagy e nyilatkozatról hozott vámhatósági határozat tárgyát képező vám-árunyilatkozatokból származó kiviteli és behozatali adatrekordok és:
                                 
                                             i.
                                          
                                          
                                             az e hatóságokhoz benyújtott vám-árunyilatkozatok; vagy
                                          
                                       
                                             ii.
                                          
                                          
                                             azon vám-árunyilatkozatok, amelyek tekintetében az (EU) 2015/2447 végrehajtási rendelet 225. cikke szerinti kiegészítő árunyilatkozat az engedélyes rendszerében elektronikus úton közvetlenül hozzáférhető a hatóságok számára; vagy
                                          
                                       
                                             iii.
                                          
                                          
                                             azon vám-árunyilatkozatok, amelyeket a 952/2013/EU rendelet 179. cikke alapján kaptak kézhez.
                                          
                                       
                           
                                 d)
                              
                              
                                 az alkalmazott eljárásokra, az egyszerűsítésekre vagy a vállalkozóknak megadott engedélyekre vonatkozó információk, valamint az e gazdasági szereplőket azonosító információk.
                              
                           
               ”
            
               (1)  A Tanács 904/2010/EU rendelete (2010. október 7.) a hozzáadottérték-adó területén történő közigazgatási együttműködésről és csalás elleni küzdelemről (HL L 268., 2010.10.12., 1. o.).
            
               (2)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).